pythainlp/thai-wiki-dataset-v4 huggingface dataset:
ลูกขนไก่

ลูกขนไก่ (หรือเรียกในชื่อ bird หรือ birdie) เป็นลูกที่ตีออกไปซึ่งมีแรงต้านสูง สำหรับใช้ในกีฬาแบดมินตัน ซึ่งมีลักษณะเป็นรูปทรงกรวยเปิด โดยเป็นขนนกที่ทับซ้อนกัน 16 ก้านจากห่านหรือเป็ดที่มาจากปีกข้างซ้ายหรือปีกข้างขวาอย่างใดอย่างหนึ่งเท่านั้นในแต่ละลูก และฝังลงในฐานไม้ก๊อกที่โค้งมน ซึ่งไม้ก๊อกจะมีการคลุมด้วยชั้นหนังบาง ๆ รูปร่างของลูกขนไก่เช่นนี้จะทำให้มีเสถียรภาพด้านอากาศพลศาสตร์เป็นอย่างมาก โดยไม่คำนึงถึงการปรับตัวเบื้องต้น มันจะให้ส่วนที่เป็นไม้ก๊อกนำออกไปก่อน และจะยังคงอยู่ในสภาพไม้ก๊อกเคลื่อนลงมาเป็นอันดับแรก อนึ่ง ชื่อ"ลูกขนไก่" บ่อยครั้งจะเรียกในภาษาอังกฤษแบบสั้น ๆ ว่า shuttle คำว่า "shuttle" อาจเป็นชื่อที่ได้มาจากการเคลื่อนไหวที่พุ่งกลับไปมาในระหว่างการแข่ง ซึ่งมีลักษณะคล้ายกับกระสวยของกี่ ส่วนคำว่า "cock" ซึ่งเป็นส่วนหนึ่งของชื่อเต็มในภาษาอังกฤษ อาจจะได้มาจากความคล้ายคลึงกับขนนกที่อยู่บนตัวของลูกไก่ตัวผู้
เปรียบเทียบระหว่างแบบขนนกกับแบบวัสดุสังเคราะห์.
ขนนกมีลักษณะเปราะ ลักษณะเช่นนี้ของลูกขนไก่จะแตกง่ายและมักจะต้องมีการเปลี่ยนหลายครั้งในระหว่างการแข่งขัน ด้วยเหตุนี้ ลูกขนไก่แบบสังเคราะห์ที่ได้รับการพัฒนาจึงเข้ามาแทนที่แบบขนนกโดยจะมีลักษณะเป็นบานกระโปรงพลาสติก ผู้เล่นมักจะอ้างถึงลูกขนไก่แบบสังเคราะห์ว่าเป็น"พลาสติก" และแบบขนว่ามีลักษณะเป็น"ขนนก"
ราคาของแบบขนนกคุณภาพดีจะมีความใกล้เคียงกับแบบพลาสติกคุณภาพดี แต่แบบพลาสติกจะมีความทนทานมากกว่า โดยปกติแล้วจะสามารถใช้ได้เป็นเวลานานในหลายแมตช์โดยไม่ด้อยไปกว่ากัน
ผู้เล่นส่วนใหญ่ที่มีประสบการณ์และความชำนาญอย่างมากจะชอบแบบขนนก และการแข่งขันแบบเอาจริงเอาจังหรือแบบลีกมักจะใช้ลูกขนไก่แบบขนนกที่มีคุณภาพสูงสุด ตลอดจนมีความรู้สึกชอบต่อลูกขนไก่แบบขนนก และยืนยันว่าพวกเขาสามารถควบคุมการตีในแบบขนนกได้ดีกว่าแบบพลาสติก ในทวีปเอเชีย ลูกขนไก่แบบขนนกจะมีราคาไม่แพงเมื่อเทียบกับทวีปยุโรปและอเมริกาเหนือ และแทบจะไม่ได้นำลูกขนไก่แบบพลาสติกมาใช้เลย
ลักษณะการเล่นลูกขนไก่แบบพลาสติกกับแบบขนนกจะแตกต่างกันอย่างมีนัยสำคัญ โดยแบบพลาสติกจะเคลื่อนที่ไปได้ช้ากว่าในตอนเริ่มตี แต่จะลดความช้าลงเมื่อการพุ่งออกไปใกล้จะสิ้นสุดลง ดังนั้น แบบขนนกจะมีแนวโน้มเคลื่อนที่เป็นแนวดิ่งแบบเห็นภาพชัดเจน ส่วนในแบบพลาสติกจะไม่ค่อยตกลงมาในแนวดิ่งตามวิถีทแยงมุม ลูกขนไก่แบบขนนกอาจพุ่งมาด้วยความเร็วที่กว่า 320 กิโลเมตร/ชั่วโมง (200 ไมล์ต่อชั่วโมง) แต่จะชะลอความเร็วเมื่อหยอดคล้อยลง ด้วยเหตุนี้ แบบขนนกจะทำให้การแข่งขันนั้นดูเหมือนเร็วกว่า แต่ยังช่วยให้ใช้เวลามากขึ้นในการเล่นจังหวะ เพราะแบบขนนกสามารถพุ่งไปได้เร็วกว่าเมื่อกระทบกับหน้าไม้แบดมินตัน ทั้งยังมีแนวโน้มที่จะส่งผลกระทบต่อไหล่และได้รับบาดเจ็บน้อยลง
ข้อมูลจำเพาะ.
ลูกขนไก่มีน้ำหนักที่ประมาณ 4.75 ถึง 5.50 กรัม (0.168 ถึง 0.194 ออนซ์) ซึ่งประกอบด้วยขนนก 16 ก้านโดยแต่ละก้านมีความยาวที่ 70 มิลลิเมตร (2.8 นิ้ว) และมีเส้นผ่าศูนย์กลางของไม้ก๊อกอยู่ที่ 25 ถึง 28 มิลลิเมตร (0.98 ถึง 1.10 นิ้ว) และเส้นผ่าศูนย์กลางของวงกลมที่ขนปักล้อมอยู่ที่ประมาณ 54 มิลลิเมตร (2.1 นิ้ว)
สนามกีฬาโอลิมปิก (เอเธนส์)

สนามกีฬาโอลิมปิกแห่งเอเธนส์ "สปิรอส หลุยส์" ("Olympiakó Stádio Athinon "Spyros Louis"") เป็นสนามกีฬาที่ Marousi บริเวณตอนเหนือของเอเธนส์ ประเทศกรีซ โดยเป็นส่วนหนึ่งของศูนย์กีฬาโอลิมปิกแห่งเอเธนส์และตั้งชื่อตามสปิรอส หลุยส์ นักวิ่งมาราธอนที่ได้เหรียญทองในโอลิมปิกสมัยใหม่ครั้งแรกใน ค.ศ. 1896 สนามกีฬาแห่งนี้เป็นสนามกีฬาหลักของกีฬาโอลิมปิกฤดูร้อน 2004 และพาราลิมปิกฤดูร้อน 2004 ล่าสุดเป็นสนามเหย้าของอาเอกเอเธนส์กับฟุตบอลทีมชาติกรีซจนกระทั่งเปิดใช้งานสนามกีฬาอาเกียโซเฟียใน ค.ศ. 2022 ในอดีต โอลิมเบียโกสและปานาซีไนโกส สองสโมสรฟุตบอลที่ใหญ่ที่สุดของกรีซ เคยใช้สนามกีฬานี้เป็นสนามเหย้า ปานาซีไนโกสใช้สนามกีฬานี้เป็นสนามเหย้าของทีมในยูฟ่ายูโรปาลีก ฤดูกาล 2023–24 แต่สนามกีฬานี้ต้องปิดตัวลงเนื่องจากการตรวจสอบความปลอดภัยที่ล้มเหลวในเดือนตุลาคม ค.ศ. 2023 หลังจัดการแข่งขันรอบกลุ่มเพียงครั้งเดียว
สนามกีฬาเวมบลีย์ (1923)

สนามกีฬาเวมบลีย์  ตั้งอยู่ที่กรุงลอนดอน สหราชอาณาจักร เริ่มก่อสร้างในปี ค.ศ. 1922 แล้วเสร็จในปี ค.ศ. 1923 ซึ่งเป็นสนามกีฬาขนาดใหญ่อันดับที่ 1 ของอังกฤษ
ในปี ค.ศ. 1948 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 14 ที่อังกฤษเป็นเจ้าภาพ
ในปี ค.ศ. 1948 สนามกีฬาแห่งนี้เป็นสนามกีฬาหลักของ ฟุตบอลโลก 1966 ใช้ในการแข่งขันรอบแบ่งกลุ่มจนถึงรอบชิงชนะเลิศ
รีแอนิเมชัน

รีแอนิเมชัน  เป็นรีมิกซ์อัลบั้มชุดแรก ของวงดนตรีร็อกชาวอเมริกัน ลิงคินพาร์ก โดยเป็นผลงานชุดต่อมาถัดจาก "ไฮบริดทีโอรี" (Hybrid Theory) ซึ่งเป็นสตูดิโออัลบั้มชุดแรกของวง ออกจำหน่ายเมื่อวันที่ 30 กรกฎาคม พ.ศ. 2545 อัลบั้มนี้ได้บันทึกเสียงในช่วงที่วงกำลังออกคอนเสิร์ตทัวร์อัลบั้มแรก ใน พ.ศ. 2544 แนวเพลงเป็นแบบ ฮิปฮอป และอิเล็กทรอนิกส์ ด้วยเพลงในรูปแบบรีมิกซ์จากอัลบั้ม"ไฮบริดทีโอรี" อัลบั้มนี้โปรดิวซ์โดย ไมค์ ชิโนดะ และปรับปรุงโดย สไปก์ สเตนต์ (Spike Stent)
ซิงเกิลในอัลบั้มนี้ ได้แก่ "Pts.OF.Athrty" (รีมิกซ์จากเพลง "Points of Authority") รีมิกซ์โดย Jay Gordon จากวง Orgy เป็นเพลงรีมิกซ์ที่ออกเป็นซิงเกิลแรกและซิงเกิลเดียวจากอัลบั้ม"รีแอนิเมชัน"
ชาร์ต.
<templatestyles src="Col-begin/styles.css"/>
ดัม-มะ-ชา-ติ

"dharmajāti (ดัม-มะ-ชา-ติ)" เป็นซิงเกิลที่ 2 ของวงดนตรีบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "dharmajāti (ดัม-มะ-ชา-ติ)" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 26 มีนาคม พ.ศ. 2557
มิวสิกวิดีโอ.
มิวสิกวิดีโอเพลงนี้ มีเนื้อหาเกี่ยวกับ การถ่ายทอดเปรียบภาพชีวิตที่มีทั้งความผันแปร ความเจ็บปวด อุปสรรค ความสวยงาม และอุปสรรคกับบททดสอบที่ผ่านเข้ามาให้พิสูจน์ตัวเอง และชีวิตมนุษย์ที่ต้องพบเจอทั้งทุกข์และสุขตราบใดที่ยังมีลมหายใจ ซึ่งเป็นความจริงของธรรมชาติที่มีความไม่แน่นอน
การตอบรับ.
เพลง "dharmajāti (ดัม-มะ-ชา-ติ)" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขายได้ไม่กี่ชั่วโมงในไอทูนส์ เช่นเดียวกับเพลง "เรือเล็กควรออกจากฝั่ง"
วัดเขาคูบา

วัดเขาคูบา เป็นวัดราษฎร์ ตั้งอยู่เลขที่ 173 บ้านชุมชนเขาคูบา ถนนพิชัยณรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย
อาณาเขต.
มีเนื้อที่วัด 4 ไร่ 1 งาน 6 ตารางวา โฉนดที่ดิน เลขที่ ๒๑๗๑๙
ประวัติ.
วัดเขาคูบา สร้างขึ้นเมื่อ พ.ศ. 2518 ได้รับอนุญาตให้ยกฐานะขึ้นเป็นวัดที่มีพระสงฆ์ถูกต้องกรมศาสนา เมื่อวันที่ 19 กันยายน พ.ศ. 2529 เป็นวัดราษฎร์ สังกัดคณะสงฆ์ฝ่ายมหานิกาย ได้รับพระราชทานวิสุงคามสีมา เมื่อวันที่ 29 เมษายน พ.ศ. 2535 มีเขตวิสุงคามสีมา กว้าง 20 เมตร ยาว 40 เมตร และได้จัดงานผูกพัทธสีมา (ปิดทองฝังลูกนิมิต) เมื่อวันที่ 12-18 กุมภาพันธ์ พ.ศ. 2552
นกอินทรีทอง

นกอินทรีทอง (ชื่อวิทยาศาสตร์: "Aquila chrysaetos") คือหนึ่งในนกล่าเหยื่อที่เป็นที่รู้จักในซีกโลกเหนือ นกชนิดนี้เป็นสายพันธุ์อินทรีที่กระจายตัวกว้างขว้างที่สุดในโลก เหมือนกับนกอินทรีทั่วไปที่อยู่ในวงศ์เหยี่ยวและอินทรี นกอินทรีทองมีขนสีน้ำตาลเข้มและมีขนสีน้ำตาลทองที่อ่อนกว่าบริเวณต้นคอ นกอินทรีที่ยังไม่โตเต็มตัวโดยปกติจะมีสีขาวที่หาง และบ่อยครั้งมีขนสีขาวที่ปีก โดยปกติแล้วนกอินทรีทองใช้ความสามารถของมันและความเร็วในการรวมเท้าที่ทรงพลังและกรงเล็บที่แหลมคมในการจับเหยื่อที่หลากหลาย เหยื่อหลักๆ ของมันคือ กระต่ายแจ็ก กระต่าย มาร์มอท และกระรอกดินอื่นๆ
นกอินทรีทองรักษาขอบเขตที่อยู่หรือดินแดนของมันซึ่งกว้างขวางประมาณ 200 ตารางกิโลเมตร (77 ตารางไมล์) พวกมันสร้างรังนกขนาดใหญ่ในพื้นที่สูง (หน้าผาเป็นหลัก) ซึ่งมันอาจจะกลับมาในปีที่มีการผสมพันธุ์ กิจกรรมผสมพันธุ์ส่วนใหญ่เกิดขึ้นในฤดูใบไม้ผลิ พวกมันมีคู่ครองเพียงตัวเดียวและอาจจะยังคงอยู่ด้วยเป็นเวลาหลายปีหรือตลอดชีวิต ตัวเมียวางไข่ 4 ฟอง และใช้เวลาฝักไข่ 6 อาทิตย์ โดยปกติแล้วลูกนกหนึ่งหรือสองตัวเท่านั้นที่จะรอดชีวิตและถูกเลี้ยงจนกระทั่งบินได้ในเวลา 3 เดือน นกอินทรีทองวัยรุ่นเข้าสู่อิสรภาพอย่างเต็มตัวในฤดูใบไม้ร่วง หลังจากนั้นพวกมันจะบินเร่ร่อนอย่างกว้างขวางจนกระทั่งมีการสร้างเขตแดนสำหรับตัวมันเองใน 4 ถึง 5 ปี 
ครั้งหนึ่งนกอินทรีทองเคยอยู่อย่างแพร่หลายทั่วซีกโลกเหนือ แต่พวกมันได้หายไปจากหลายๆ พื้นที่ซึ่งมนุษย์ได้เข้ามาอาศัยอยู่ แม้ว่ามีการทำลายล้างในบางขอบเขตที่อยู่ของมัน หลายๆ สายพันธุ์ยังคงพบได้ทั่วไปพอสมควร ในปัจจุบันมีการขยายออกที่กว้างขวางในทวีปยูเรเชีย อเมริกาเหนือ และในส่วนของแอฟริกาเหนือ พวกมันคือนกอินทรีที่มีประชากรหนาแน่นน้อยที่สุดและใหญ่ที่สุดใน 5 สายพันธุ์ของวงศ์เหยี่ยวและอินทรี ที่ปรากฏทั้งในเขตชีวภาพพาลีอาร์กติก และเขตชีวภาพนีอาร์กติก (อเมริกาเหนือ)
นกอินทรีทองยังเป็นนกประจำชาติของประเทศเม็กซิโกอย่างเป็นทางการ และประเทศอียิปต์อย่างไม่เป็นทางการ นอกจากนี้ยังเป็นสัตว์ประจำชาติอีก 2 ประเทศคือ แอลเบเนีย และเยอรมนี
ความเอนเอียงโดยการใส่ใจ

ความเอนเอียงโดยการใส่ใจ  เป็นศัพท์วิทยาศาสตร์แบบเฉพาะกิจ ซึ่งอาจหมายถึงความโน้มเอียงของการรับรู้ของเราที่จะได้รับอิทธิพลจากความคิดที่เกิดขึ้นบ่อย ๆ 
ยกตัวอย่างเช่น ถ้าเราคิดถึงเสื้อผ้าที่เราใส่บ่อย ๆ เราก็จะให้ความสนใจกับเสื้อผ้าที่คนอื่นใส่
การชี้นำ

การชี้นำ  เป็นปรากฏการณ์เกี่ยวกับความจำโดยปริยายที่การเปิดรับเอาสิ่งเร้าอย่างหนึ่งมีผลต่อการตอบสนองต่อสิ่งเร้าอีกอย่างหนึ่ง
ผลการทดลองที่มีอิทธิพลของเดวิด ไมเออร์ และรอเจอร์ ชวาเนเวลด์ท ในต้นคริสต์ทศวรรษ 1970
มีผลให้เกิดงานวิจัยต่าง ๆ มากมายเกี่ยวกับ priming
ผลงานดั้งเดิมของพวกเขาแสดงว่า เราตัดสินใจได้เร็วกว่าว่า
อักษรติด ๆ กันนั้นเป็นคำ ๆ หนึ่ง ถ้าคำนั้นตามหลังคำที่เกี่ยวข้องกันโดยความหมายหรือโดยความสัมพันธ์
ยกตัวอย่างเช่น เราสามารถกำหนดคำว่า "นางพยาบาล" ถ้าตามคำว่า "นายแพทย์" ได้เร็วกว่าถ้าตามคำว่า "ขนมปัง"
งานการทดลองหลายงาน สนับสนุนทฤษฎีว่า
การเกิดการทำงานทางประสาทที่กระจายไปเกี่ยวกับคำที่มีความเกี่ยวข้องกัน เป็นคำอธิบายที่ดีที่สุดสำหรับความง่ายขึ้นที่เห็นในแบบการทดลองที่ให้กำหนดว่าเป็นศัพท์หรือไม่เป็นศัพท์ (lexical decision task) .
ปรากฏการณ์ priming สามารถเกิดขึ้นเพราะการเกิดขึ้นซ้ำกันของสิ่งเร้าไม่ว่าจะเป็นโดยการรับรู้ทางประสาทสัมผัส (perceptual) โดยความหมาย (semantic) หรือโดยความคิด (conceptual)
ยกตัวอย่างเช่น ถ้าเราอ่านรายการศัพท์ที่รวมคำว่า "table (โต๊ะ) " ก่อน (คือมีการเตรียมการรับรู้)
และภายหลังต้องเติมคำให้เต็มจากอักษรเริ่มด้วยว่า "tab" (เป็นบทการทดสอบเรียกว่า Word-stem completion test)
เรามีโอกาสที่จะตอบว่า "table" มากกว่าถ้าเราไม่มีการเตรียมการรับรู้ไว้ก่อน
อีกตัวอย่างหนึ่งก็คือ ถ้าเราเห็นภาพร่างที่ไม่สมบูรณ์ที่ไม่สามารถระบุได้ว่าคืออะไร
แล้วมีการแสดงภาพร่าง ๆ ต่อ ๆ ไปจนกระทั่งสามารถระบุได้
ถ้ากลับมาดูภาพแรก ๆ ในภายหลังที่ตอนแรกไม่สามารถระบุได้ ก็จะสามารถระบุได้ว่าคืออะไรเร็วกว่าที่ดูเป็นครั้งแรก
ผลปรากฏของปรากฏการณ์ priming นั้นอาจจะชัดมากและมีผลยาวนาน
ชัดกว่าและยาวนานกว่าความจำในการรู้จำ (recognition memory) ธรรมดาเสียอีก
ผลของ priming ถึงแม้ไม่รู้ตัวก็ยังสามารถมีผลต่อการเลือกคำใน Word-stem completion test
แม้ว่าจะทำการทดสอบนั้นหลังจากที่ลืมว่าเห็นคำอะไรไปนานแล้ว
ปรากฏการณ์นี้เกิดได้ดีที่สุดเมื่อสิ่งเร้าทั้งสองอย่างเป็นแบบ (modality) เดียวกัน
ยกตัวอย่างเช่น การเตรียมการรับรู้ทางตาดีที่สุดถ้าใช้ตัวช่วยทางตา และการเตรียมการรับรู้คำศัพท์ดีที่สุดถ้าใช้ตัวช่วยโดยคำศัพท์
แต่ priming ก็เกิดข้าม modality ได้อีกด้วย
หรือระหว่างคำที่มีความเกี่ยวข้องกับเช่น "นายแพทย์" และ "นางพยาบาล"
เชิงอรรถและอ้างอิง.
<templatestyles src="Reflist/styles.css" />
Intraparietal sulcus

intraparietal sulcus (ตัวย่อ IPS, แปลว่า ร่องภายในสมองกลีบข้าง) อยู่ที่ผิวด้านข้างของสมองกลีบข้าง
มีทั้งส่วนที่เป็นไปแนวเอียงและเป็นไปในแนวนอน
IPS มีส่วนย่อยต่าง ๆ ที่มีกิจหน้าที่ต่าง ๆ กัน
ที่ได้รับการศึกษาอย่างกว้างขวางทางประสาทสรีรวิทยา (neurophysiology) โดยวัดการตอบสนองในระดับเซลล์เดียวของสัตว์อันดับวานร 
และโดยการสร้างภาพสมองโดยกิจ (functional neuroimaging) ในมนุษย์
สมองส่วนนี้มีหน้าที่หลักเกี่ยวกับการประสานงานระหว่างการรับรู้และการสั่งการ (perceptual-motor) คือการสั่งการการเคลื่อนไหวตาและการเอื้อม
และเกี่ยวกับความใส่ใจทางตา
เชื่อกันว่า IPS ยังมีบทบาทในหน้าที่อื่น ๆ อีกด้วย รวมทั้ง การประมวลข้อมูลคณิตโดยสัญลักษณ์ 
ควา,จำใช้งานทางตาและพื้นที่ (visuospatial working memory) 
และการประเมินเจตนาความตั้งใจของผู้อื่น
บทบาทของ IPS ในการประมวลเลข.
งานวิจัยทางพฤติกรรมบอกเป็นนัยว่า IPS มีส่วนเกี่ยวข้องกับความเสียหายต่อการประมวลตัวเลขโดยขนาด (numerical magnitude processing) ขั้นพื้นฐาน 
และมีรูปแบบการสลับกันทั้งโดยโครงสร้างและโดยหน้าที่ระหว่าง IPS และ คอร์เทกซ์กลีบหน้าผากส่วนหน้า (prefrontal cortex) ในความผิดปกติจำเพาะของทักษะทางคณิตศาสตร์ (dyscalculia [ICD-10 R81.2]) 
มีการพบว่าเด็กที่มีปัญหาทางพัฒนาการโดยภาวะ dyscalculia มีเนื้อเทาที่น้อยกว่าใน IPS ซีกซ้าย
งานวิจัยหลายงานแสดงว่า มีการทำงานทางไฟฟ้าในกลุ่มเซลล์ประสาทของ IPS โดยเฉพาะ เมื่อผู้ร่วมการทดลองกำลังทำการคำนวณเลขเท่านั้น
ส่วนในกิจนอกการทดลอง พบว่า เมื่อคนไข้กล่าวถึงเลข ๆ หนึ่ง
หรือแม้แต่คำพูดอื่น ๆ ที่เกี่ยวกับปริมาณเช่น "อีกหน่อยหนึ่ง" "มากมาย" หรือว่า "ใหญ่กว่าอีกตัวหนึ่ง"
ก็จะมีการทำงานทางไฟฟ้าของกลุ่มเซลล์ประสาทของ IPS เดียวกันที่ทำงานเมื่อคนไข้กำลังทำการคำนวณในการทดลอง
หน้าที่อื่น ๆ ของ IPS.
มีเขตย่อย 5 เขตใน IPS คือ anterior (ด้านหน้า), lateral (ด้านข้าง), ventral (ด้านล่าง), caudal (ด้านท้าย), และ medial (ด้านใน)
เขตต่าง ๆ เหล่านี้ล้วนส่งแอกซอนไปยังสมองกลีบหน้าคือเขตต่าง ๆ ที่ทำหน้าที่เกี่ยวกับ executive control
นอกจากนั้นแล้ว การทำงานของ IPS ยังมีความสัมพันธ์กับการเรียนรู้ลำดับการเคลื่อนไหวนิ้ว
เชิงอรรถและอ้างอิง.
<templatestyles src="Reflist/styles.css" />
การวางนัยทั่วไปเร็วเกินไป

การวางนัยทั่วไปเร็วเกินไป  เป็นเหตุผลวิบัติอรูปนัย (informal fallacy) ที่มีการวางนัยทั่วไปอย่างผิดพลาด คือมีการวางนัยทั่วไปโดยอุปนัยอาศัยหลักฐานที่ไม่เพียงพอ
กล่าวอีกอย่างหนึ่งก็คือ เป็นการสรุปประเด็นเร็วเกินไปโดยที่ไม่ได้พิจารณาองค์ประกอบทั้งหมด
ในสถิติศาสตร์ นี้อาจหมายถึงการทำการสรุปโดยทั่วไปโดยใช้สถิติที่มาจากการสำรวจด้วยตัวอย่างที่ไม่สามารถเป็นตัวแทนของประชากรทั้งสิ้น 
เหตุผลวิบัติชนิดนี้เป็นประเภทตรงกันข้ามกับเหตุผลวิบัติที่มีชื่อว่า slothful induction ซึ่งเป็นการปฏิเสธผลสรุปที่สมควรตามเหตุผลโดยอุปนัย เช่นโดยอ้างว่า "เป็นเพียงเรื่องบังเอิญ" 
ตัวอย่าง.
การวางนัยทั่วไปเร็วเกินไปมักจะมีรูปแบบดังต่อไปนี้
ยกตัวอย่างเช่น ถ้าบุคคลหนึ่งเดินเข้าไปในหมู่บ้านเป็นครั้งแรกแล้วเห็นคน 10 คน ล้วนแต่เป็นเด็กทั้งสิ้น
เขาอาจจะสรุปอย่างผิด ๆ ว่าไม่มีผู้ใหญ่ในหมู่บ้านนี้
หรืออีกตัวอย่างหนึ่งคือ ถ้าคนหนึ่งกำลังดูเลขชุดหนึ่ง
เลข 1 เป็นเลขยกกำลังสอง 3 เป็นจำนวนเฉพาะ 5 เป็นจำนวนเฉพาะ 7 เป็นจำนวนเฉพาะ
9 เป็นเลขยกกำลังสอง 11 เป็นจำนวนเฉพาะ และ 13 เป็นจำนวนเฉพาะ
ดังนั้น บุคคลนั้นจึงกล่าวว่า เลขคี่ถ้าไม่เป็นเลขจำนวนเฉพาะก็จะเป็นเป็นเลขยกกำลังสอง
ชื่ออื่น ๆ.
เหตุผลวิบัตินี้มีชื่ออื่น ๆ ว่า
เชิงอรรถและอ้างอิง.
<templatestyles src="Reflist/styles.css" />
ศักดา เตชะเกรียงไกร

พลตำรวจเอก ศักดา เตชะเกรียงไกร อดีตที่ปรึกษาพิเศษ ตร.อดีตรองจเรตำรวจแห่งชาติ อดีตผู้บัญชาการโรงเรียนนายร้อยตำรวจ, อดีตรองผู้บัญชาการตำรวจภูธรภาค 4 , อดีตผู้บังคับการตำรวจภูธรจังหวัดขอนแก่นและอุบลราชธานี, อดีตโฆษกกองบัญชาการตำรวจภูธรภาค 4 ฉายามือปราบอีสานตอนบน
ประวัติ.
พล.ต.อ.ศักดา เตชะเกรียงไกร เกิดเมื่อวันที่ 7 ตุลาคม พ.ศ. 2500 ที่อำเภอบ้านด่าน จังหวัดบุรีรัมย์ จบการศึกษาระดับมัธยมจากโรงเรียนเตรียมอุดมศึกษา จบการศึกษาจากโรงเรียนเตรียมทหารรุ่นที่ 18 (ตท.18) โรงเรียนนายร้อยตำรวจรุ่นที่ 34 จบหลักสูตร วปอ. รุ่นที่ 54 โดยมีน้องชาย คือนายศักดิ์ชัย เตชะเกรียงไกร อดีตนักการเมือง 
ราชการตำรวจ.
รับราชการครั้งแรก เป็น รอง สว.สภ.อ.เมืองขอนแก่น ขยับขึ้นเป็น สวป.สภ.อ.เมืองขอนแก่น จากนั้นไปเป็นรอง ผกก.(ป.)สภ.อ.เมืองมุกดาหาร อยู่ 1 ปี แล้วไปเป็นรอง ผกก.(ป.) สภ.อ.เมืองขอนแก่น อีก 1 ปี และยังคงวนเวียนทำงานปราบปรามคนร้ายในพื้นที่ภาคอีสานตลอด โดยปี 2539 -2540 ไปเป็นรอง ผกก.(อก.) ภ.จว.อุดรธานี และในถัดมาอีกปีย้ายไปเป็นรอง ผกก.(จร.) สภ.อ.เมืองขอนแก่น จนได้ขึ้นเป็น ผกก.สภ.อ.ชุมแพ จว.ขอนแก่น ในปี 2541-2542 และเป็น ผกก.สภ.อ.เมืองขอนแก่น ตามลำดับ เป็น รอง ผบก.อก.ภ.4 ปี 2544-2547 รอง ผบก.ภ.จว.ขอนแก่น ปี 2547-2549 ผบก.อก.ภ.4 ปี 2549-2550 ผบก.อก.ภ.4 ปี 2549-2550 ผบก.ภ.จว.ขอนแก่น ปี 2550-2551 ผบก.กต.5 ปี 2551-2552 ผบก.ภ.จว.อุบลราชธานี ปี 2552-2552 รอง ผบช.ภ.4 ปี 2552-2556 จนได้รับแต่งตั้งเป็น ผู้บัญชาการโรงเรียนนายร้อยตำรวจ รองจเรตำรวจแห่งชาติ ในวันที่ 3 ตุลาคม พ.ศ. 2559 ตามคำสั่งสำนักงานตำรวจแห่งชาติที่ 876/2559 และเป็นที่ปรึกษาพิเศษ สำนักงานตำรวจแห่งชาติ ยศ พลตำรวจเอก
เทคเคน 7

เทคเคน 7  เป็นเกมต่อสู้ ซึ่งได้รับการพัฒนาโดยบริษัทบันไดนัมโกะเอนเตอร์เทนเมนต์ และเป็นชุดที่เก้าของเกมต่อสู้ซีรีส์"เทคเคน" โดยจะใช้ระบบอันเรียลเอนจิน 4 เกมนี้ได้รับการประกาศในการแข่งขันอีโวลูชันแชมเปียนชิปซีรีส์ 2014 โดยผู้ผลิตจากนัมโกะชื่อคาสึฮิโระ ฮาราดะ
เนื้อเรื่องย่อ.
ในขณะที่ไม่มีอะไรมากที่ได้รับการเปิดเผย ฮาราดะได้กล่าวว่าเกมนี้จะเป็นบทสรุปตำนานของตระกูลมิชิมะ ซึ่งเห็นได้ชัดว่าทำไมเฮย์ฮาจิ มิชิมะ พยายามที่จะฆ่าหลานชายของเขา, ทำไมเฮย์ฮาจิจึงโยนคาซูยะ มิชิมะ ลงไปในหน้าผา, ที่มาตัวตนของเดวิล จิน ท่ามกลางความลับอื่น ๆ ที่มีใน"เทคเคน" เทรลเลอร์ตัวอย่างที่ได้รับการเปิดตัวในเดือนกรกฎาคม ค.ศ. 2014 ได้นำเสนอเรื่องราวย้อนหลังเกี่ยวกับภรรยาของเฮย์ฮาจิที่มีชื่อว่าคาซูมิ ผู้ซึ่งถูกเขาฆ่าตายในช่วงหลายปีก่อนที่จะมีเหตุการณ์ที่เกิดขึ้นในเกมก่อนหน้านี้
การพัฒนา.
"เทคเคน 7" ได้รับการประกาศเป็นครั้งแรกโดยผู้อำนวยการเทคเคนชื่อคาสึฮิโระ ฮาราดะ เมื่อวันที่ 13 กรกฎาคม ค.ศ. 2014 ในการแข่งขันอีโวลูชันแชมเปียนชิปซีรีส์ 2014 แต่เดิม ไม่ได้มีแผนที่จะประกาศถึงเกมนี้ในการแข่งขันดังกล่าว แต่เนื่องจากการรั่วไหลของงานนำเสนอวิดีโอของเกม ฮาราดะก็ไม่มีทางเลือกที่จะประกาศถึงเกมนี้ เกมนี้จะใช้เอนจินเกมระบบอันเรียลเอนจิน 4 ซึ่งจะช่วยให้เกมได้รับการพัฒนาสำหรับในหลายระบบแพลตฟอร์ม ส่วนหนึ่งของเทรลเลอร์ตัวอย่างได้รับการเปิดตัวทั้งในภาษาอังกฤษและภาษาญี่ปุ่น โดยแสดงให้เห็นถึงตัวละครหลักทั้งคาซูยะ มิชิมะ และเฮย์ฮาจิ มิชิมะ ควบคู่ไปกับผู้หญิงที่ไม่ปรากฏชื่อ ซึ่งต่อมาได้เปิดเผยว่าเป็นตัวละครใหม่ชื่อคาซูมิ มิชิมะ และทีเซอร์เต็มรูปแบบได้นำเสนอในงานซานดิเอโกคอมิกคอนอินเตอร์เนชันแนล 2014 ในขณะที่ทางบริษัทบันไดนัมโกะยังไม่สามารถแสดงระบบรูปแบบการเล่นในงานดังกล่าวเนื่องยังคงใช้ความพยายามอยู่ พวกเขาได้เปิดเผยให้เห็นถึงศิลปินรับเชิญหลายรายที่จะออกแบบภาพตัวละคร ซึ่งรวมถึงคาซูมิ และลาร์ส อเล็กซานเดอร์สัน พวกเขายังเผยให้เห็นว่าเกมนี้จะมุ่งเน้นไปที่การต่อสู้แบบหนึ่งต่อหนึ่งอีกครั้ง เหมือนกับหลายภาคที่มีอยู่ก่อนหน้า โดยไม่ได้เป็นแบบทีมดังที่มีอยู่ในซีรีส์"เทคเคน แท็กทัวร์นาเมนต์"
คนแพ้ที่ไม่มีน้ำตา

"คนแพ้ที่ไม่มีน้ำตา" เป็นเพลงประกอบละครโทรทัศน์เรื่อง"อย่าลืมฉัน" ในปี พ.ศ. 2557 ออกอากาศทางไทยทีวีสีช่อง 3 ขับร้องโดยธงไชย แมคอินไตย์
เพลง "คนแพ้ที่ไม่มีน้ำตา" ประพันธ์เนื้อร้องและทำนองโดยฟองเบียร์ (ปฏิเวธ อุทัยเฉลิม) และเรียบเรียงโดยธีระปริญญ์ รัตนบุตร ออกจำหน่ายในวันที่ 27 มีนาคม พ.ศ. 2557 ใน KKBOX และมิวสิกวิดีโอเผยแพร่ครั้งแรกในยูทูบวันที่ 11 เมษายน พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง"อย่าลืมฉัน"
การตอบรับ.
รางวัล.
ได้รับรางวัลท็อปดาวน์โหลด ปี 2014 รวบรวมมาจากเพลงที่ติดชาร์ตอันดับ 1 ในการดาวน์โหลดเพลงผ่านบริการ *123 แกรมมี่ได้หมดเลย ซึ่งเป็นบริการที่ผู้ใช้สามารถดาวน์โหลดเพลงเต็ม เอ็มวี ริงโทน และเสียงเพลงรอสายได้ในเบอร์เดียว
เมาลานา ญะลาลุดดิน มุฮัมมัด รูมี

เมาลานา ญะลาลุดดิน มุฮัมมัด รูมี  เป็นกวีเอกของอิหร่าน เกิดที่เมืองบัลค์เมื่อ พ.ศ. 1750 ซึ่งสมัยนั้น อยู่ภายใต้การปกครองของมุฮัมมัด ชาห์แห่งควาร์ชมา ต่อมา ครอบครัวของรูมีได้ออกจากเมืองบัลค์ไปเมื่อ พ.ศ. 1762 บิดาของรูมีได้อพยพออกไปเพราะปัญหาศึกสงครามไปอยู่ที่เมืองซารันเดห์ในตุรกีและเมืองรูมที่เป็นเมืองหลวงของเซลญูก
รูมีได้ศึกษาลัทธิซูฟีจากบูรอา นุดดีน ติรมีซี จนได้เป็นผู้รู้ทางศาสนาคนหนึ่ง ต่อมา ในพ.ศ. 1787 รูมีได้พบกับชัมส์ ตับรีช ซึ่งทั้งคู่สนิทสนมกันมาก ต่อมา ชัมส์ ตับรีชได้หายสาบสูญไปใน พ.ศ. 1790 รูมีจึงแต่งบทโอดครวญเพื่อระลึกถึงชัมส์ที่เรียกว่าดิวานชัมส์ตับรีช ต่อมา ซอลาซุดดีน ซาร์กูบ ผู้ช่วยเหลือรูมีในการสั่งสอนสานุศิษย์ได้เสียชีวิตลงอีก รูมีโศกเศร้ามาก ในช่วง 10 ปีสุดท้ายของชีวิต รูมีได้เขียนบทกวีที่ยิ่งใหญ่ชื่อมัษนาวี เขาเสียชีวิตเมื่อ พ.ศ. 1816 ที่เมืองรูมหรือเมืองโดเนียในตุรกี รวมอายุได้ 66 ปี
ออสเตอร์ซุนด์ ดีเอฟเอฟ

ออสเตอร์ซุนด์ดีเอฟเอฟ (อักษรย่อ: ÖDFF) ได้ใช้ชื่อปัจจุบันตั้งแต่ ค.ศ. 2004 โดยสโมสรนี้ได้รับการก่อตั้งขึ้นครั้งแรกใน ค.ศ. 2001 ภายใต้ชื่อ สตูร์คอนส์ดีเอฟเอฟ ของสโมสรฟุตบอลโฟรโซอีเอฟ และโอเปอีเอฟ เมื่อความพยายามของสมาคมที่เกี่ยวข้องในฟุตบอลหญิงไม่ได้สร้างผลลัพธ์ตามที่ต้องการ ต่อมาได้เปลี่ยนชื่อเป็น โอเป-โฟรโซดีเอฟเอฟ และปี ค.ศ. 2004 จึงได้ใช้ชื่อออสเตอร์ซุนด์ดีเอฟเอฟ การก่อตั้งของสมาคมได้ประสบความสำเร็จในการเข้าร่วมฟุตบอลลีกหญิงสวีเดน ดิวิชัน 1 แต่ก็ล้มเหลวที่จะเข้าร่วมการแข่งขันระดับดิวิชันดังกล่าวในระยะยาว
ประวัติ.
สโมสรนี้ได้รับการเปิดตัวในการแข่งขันลีกเมื่อวันที่ 4 พฤษภาคม ค.ศ. 2002 โดยเป็นฝ่ายชนะทีมอีเอฟโคทิมรัวที่ 6 ประตูต่อ 1 ในการแข่งขันฟุตบอลลีกหญิงสวีเดน ดิวิชัน 2
ในปี ค.ศ. 2014 ทางสโมสรยังได้ทำการทาบทามนักกีฬาฟุตบอลหญิงทีมชาติไทยให้เข้าร่วมทีมสโมสร ในการแข่งขันลีกดิวิชัน 2 ที่ประเทศสวีเดนอย่างเป็นทางการ ซึ่งได้แก่ ธนีกาญจน์ แดงดา และธนัสถา ชาวงษ์ รวมถึงในปี ค.ศ. 2015 ซึ่งมีธนัสถา ชาวงษ์ และสุกัญญา ช.เจริญยิ่ง ทำหน้าที่ร่วมสังกัดทีมนี้
อนึ่ง สุนิสา แดนนาบัว ซึ่งเป็นชาวไทย-สวีเดน เคยทำหน้าที่ร่วมกับสโมสรแห่งนี้ และเตรียมเข้าร่วมทีมกับธนีกาญจน์ และธนัสถา อีกครั้ง
ทีม.
ทีมปัจจุบัน.
ณ เดือนกุมภาพันธ์ ค.ศ. 2015 - 
<templatestyles src="Template:Football squad player/styles.css" />
ฟุตบอลหญิงทีมชาติเกาหลีใต้

ฟุตบอลหญิงทีมชาติเกาหลีใต้  เป็นตัวแทนของประเทศเกาหลีใต้ในการแข่งขันฟุตบอลหญิงระหว่างประเทศ ทีมนี้ได้รับการอ้างถึงในฐานะ "สาธารณรัฐเกาหลี" จากสหพันธ์ฟุตบอลระหว่างประเทศ ทีมนี้เข้าแข่งขันเกมแรกกับทีมชาติญี่ปุ่นในปี ค.ศ. 1990 โดยได้เป็นฝ่ายแพ้ที่ 13 ประตูต่อ 1
ในวันที่ 1 มิถุนายน ค.ศ. 2012 ฟุตบอลหญิงทีมชาติเกาหลีได้รับการจัดให้อยู่ในอันดับที่ 15 ของอันดับโลกหญิงฟีฟ่า ซึ่งเป็นอันดับที่ดีที่สุดที่เคยได้รับ โดยได้รับอานิสงส์จากผลการแข่งขันของฟุตบอลหญิงทีมชาติไอซ์แลนด์
เอก อังสนานนท์

พลตำรวจเอก เอก อังสนานนท์ กรรมการอิสระและประธานคณะกรรมการกำกับดูแลกิจการ บริษัท ไทยออยล์ จำกัด (มหาชน) ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 อดีตปลัดสำนักนายกรัฐมนตรี กรรมการในคณะกรรมการข้อมูลข่าวสารของราชการ , สมาชิกสภานิติบัญญัติแห่งชาติ , อดีตรองผู้บัญชาการตำรวจแห่งชาติอดีตประธานคณะอนุกรรมการตรวจสอบปริมาณและคุณภาพข้าวคงเหลือของรัฐอดีตราชองครักษ์พิเศษ 
อดีตประธานกรรมการบริหารกิจการองค์การขนส่งมวลชนกรุงเทพ
ชีวิตและครอบครัว.
เกิดเมื่อวันที่ 1 กุมภาพันธ์ พ.ศ. 2499 ที่กรุงเทพมหานคร เป็นบุตรชายคนแรกในจำนวนพี่น้อง 6 คน สำเร็จการศึกษาระดับประถมศึกษาจากโรงเรียนประชาบาลวัดนิมมานนรดี มัธยมต้นจากโรงเรียนอำนวยศิลป์ธนบุรี และมัธยมปลายจากโรงเรียนวัดนวลนรดิศ , ปริญญาตรีนิติศาสตรบัณฑิต (เกียรตินิยมอันดับ 1) จากมหาวิทยาลัยรามคำแหง เมื่อปี 2519 , ปริญญาโทนิติศาสตรมหาบัณฑิต จากจุฬาลงกรณ์มหาวิทยาลัย หลักสูตรนบ.รบ. รุ่น 7 , เนติบัณฑิตไทย สำนักศึกษาอบรมกฎหมายแห่งเนติบัณฑิตสภา จบหลักสูตร วตท. รุ่นที่ 7 สถาบันวิทยาการตลาดทุน สมรสกับ นางพรรณี อังสนานนท์
หลังรัฐประหารในประเทศไทย พ.ศ. 2557 เขาได้รับแต่งตั้งเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 ปลัดสำนักนายกรัฐมนตรี สมาชิกสภานิติบัญญัติแห่งชาติ และ ประธานกรรมการบริหารกิจการองค์การขนส่งมวลชนกรุงเทพ
ปลัดสำนักนายกรัฐมนตรี.
ในการประชุมคณะรัฐมนตรี เมื่อวันที่ 22 กันยายน พ.ศ. 2558 คณะรัฐมนตรีได้มีมติเลือกพลตำรวจเอกเอกให้โอนย้ายจากข้าราชการตำรวจมาเป็นข้าราชการพลเรือนและดำรงตำแหน่ง ปลัดสำนักนายกรัฐมนตรี คนใหม่แทน หม่อมหลวงปนัดดา ดิศกุล ซึ่งลาออกจากราชการในวันที่ 30 กันยายน พ.ศ. 2558
วันที่ 1 ตุลาคม 2558 พลตำรวจเอก เอก ได้รับโปรดเกล้าฯ ให้ดำรงตำแหน่ง ปลัดสำนักนายกรัฐมนตรี อย่างเป็นทางการ
ธีรชัย นาควานิช

พลเอก ธีรชัย นาควานิช (เกิด 16 พฤศจิกายน พ.ศ. 2498) เป็นนายทหาร อดีตผู้บัญชาการทหารบก, อดีตองคมนตรี และอดีตราชองครักษ์พิเศษ
ประวัติ.
ชีวิตส่วนตัว.
พล.อ. ธีรชัย นาควานิช ชื่อเล่น หมู หรือ "บิ๊กหมู" เกิดเมื่อวันที่ 16 พฤศจิกายน พ.ศ. 2498 เป็นบุตรของพลตรี ธวัชชัย นาควานิช กับ ม.ร.ว.พิศวาส ดิศกุล นาควานิช มีพี่น้อง 4 คนคือ 
การศึกษา.
จบการศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน รุ่นที่ 15 รุ่นเดียวกับ ศาสตราจารย์พิเศษธงทอง จันทรางศุ จากนั้นเข้ารับการศึกษาที่โรงเรียนเตรียมทหาร รุ่นที่ 14 รุ่นเดียวกับ พล.อ.อ. ตรีทศ สนแจ้ง และน.อ. วีระยุทธ ดิษยะศริน อดีตพระสวามีในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีและเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 25 รุ่นเดียวกับ พล.อ. อุดมเดช สีตบุตร, พล.อ. สุรเชษฐ์ ชัยวงศ์, พล.อ. นิพัทธ์ ทองเล็ก, พล.อ. ประสูตร รัศมีแพทย์
รับราชการ.
ราชการทหาร.
พล.อ .ธีรชัย นาควานิช ก้าวขึ้นสู่ตำแหน่งผู้บัญชาการทหารบก คนที่ 39 เป็นนายทหารจากถิ่นบูรพาพยัคฆ์ ที่ขึ้นนั่งเก้าอี้ผู้บัญชาการทหารบกเป็นคนที่ 5
เคยดำรงตำแหน่งแม่ทัพภาคที่ 1 มีบทบาทสำคัญในช่วงรัฐประหาร ถือว่าได้ร่วมเสี่ยงเป็นเสี่ยงตาย รวมทั้งเคยเป็นผู้บัญชาการกองกำลังรักษาความสงบ ซึ่งมีความคุ้นเคยกับ ผบ.หน่วยคุมกำลังหลักในกรุงเทพฯ นอกจากความอาวุโสแล้ว ผบ.ทบ.คนใหม่ ในช่วงหัวเลี้ยวหัวต่อที่สำคัญของบ้านเมืองที่ยังมีความขัดแย้ง จึงต้องทำงานเข้าขากับทุกฝ่าย และคำนึงถึงมิติความมั่นคงด้วย
แก๊สไบโอมีเทนอัด

แก๊สไบโอมีเทนอัด  หรือ ซีบีจี (CBG) เป็นแก๊สที่พัฒนาต่อเนื่องมาจากแก๊สชีวภาพ โดยนำมาบรรจุลงถังเพื่อสะดวกในการนำไปใช้
ขั้นตอน.
ซีบีจีสามารถนำไปใช้ได้สำหรับเป็นแก๊สสำหรับรถยนต์ และครัวเรือน โดยซีบีจีมีองค์ประกอบหลักคือมีเทน (CH4) ซึ่งมีสมบัติเทียบเท่ากับแก๊สธรรมชาติ และนำมาปรับปรุงคุณภาพโดยการกำจัดคาร์บอนไดออกไซด์ (CO2) และ ไฮโดรเจนซัลไฟด์ (H2S) โดยการนำมาอัดลงถังที่ความดัน 200 บาร์เกจ 
โดยเปิดตัวครั้งแรกในประเทศไทยเมื่อวันที่ 15 กุมภาพันธ์ พ.ศ. 2556
รูปอนันต์เหลี่ยม

ตามทฤษฎีของเรขาคณิตแบบยุคลิด รูปอนันต์เหลี่ยม (Apeirogon) คือ การลดรูปหลายเหลียมแบบหนึ่งที่มีจำนวนด้านเป็นอนันต์นับได้ 
คุณสมบัติเหมือนกับรูปหลายเหลี่ยมอื่น ๆ ที่ประกอบไปด้วยลำดับการต่อกันของเส้นที่ลากเชื่อมจุด
และมุม แต่ต่างกันตรงที่ รูปหลายเหลี่ยมแบบดั้งเดิมไม่มีจุดสิ้นสุด เพราะนำมาต่อกันเป็นวงจรปิด ส่วนรูปอนันต์เหลี่ยมไม่มีจุดสิ้นสุด เพราะคุณไม่สามารถเอาจุดอนันต์ของปลายทั้งสองด้านของรูปเหลี่ยมอนันต์มาเชื่อมต่อกันได้
รูปเหลี่ยมอนันต์ปิดสามารถเกิดขึ้นได้เมื่อมุมของอนุกรมใดอนุกรมหนึ่งมาบรรจบเข้ามากันที่จุดเดียวกัน (มุมหนึ่งจากแต่ละด้าน เริ่มจากจุดไหนก็ได้) จุดบรรจบดังกล่าวเรียกว่าจุดสะสม จุดสะสม และรูปอนันต์เหลี่ยมปิดใด ๆ จะมีอย่างน้อยหนึ่งจุดสะสม 
รูปอนันต์เหลี่ยมปกติ.
รูปอนันต์เหลี่ยมปกติ คือ รูปเหลี่ยมที่มีด้านเท่ากัน และมุมเท่ากัน เหมือนกับรูปหลายเหลี่ยมปกติ โดยมีสัญลักษณ์ชเล็ฟลีเป็น {∞} ถ้ามุมของรูปอนันต์เหลี่ยมมีมุม 180° แล้วจะมันมีรูปลักษณะเหมือนเส้นตรง ดังรูป
จากเส้นตรงนี้อาจจะมองว่าเป็นวงกลมรัศมีอนันต์ก็ได้ โดยเปรียบว่าเป็นรูปหลายเหลี่ยมปกติที่มีด้านเป็นจำนวนมหาศาลมาต่อกันจนเป็นวงกลม
รูปแบบความเบ้.
เมื่อวาดรูปเหลี่ยมอนันต์ปกติแบบหนึ่งที่มีลักษณะเป็นเกลียวของสามเหลี่ยมด้านเท่า  ด้วยมุมมอง 3 มิติ
บางครั้งคนก็คิดว่ารูปเหลี่ยมอนันต์ก็เป็นตัวอย่างความปกติแบบหนึ่ง จนเมื่อ Branko Grünbaum ค้นพบเพิ่มอีกสองสิ่ง คือถ้ามุมของแต่ละจุดสลับด้านกันไป รูปเหลี่ยนอนันต์จะมีหน้าตาเป็นเส้นซิกแซก และเป็นรูปสมมาตรรูปเดียวกันต่อเนื่องกัน เท่ากับ 2*∞ อย่างไรก็ตามรูปแบบนี้จะเป็นปกติก็ต่อเมื่อด้านหนึ่งไม่ไปทับอีกด้านหนึ่ง และมองว่ามันไม่มีรูปร่าง
ถ้าแต่ละมุมถูกแยกออกจากแนวระนาบของมุมก่อนหน้านี้ รูปเหลี่ยมอนันต์จะประกอบออกมาเป็นรูปเกลียวสามเหลี่ยม รูปหลายเหลี่ยมที่ไม่ได้อยู่บนระนาบเดียวกันแบบนี้ เรียกว่าความ"เบ้" รูปวาดด้านขวาเป็นรูปในมุมสามมิติของรูปเหลี่ยมอนันต์เบ้ปกติอย่างหนึ่ง
รูปหลายเหลี่ยมนี้สร้างขึ้นจากอนุกรมของเซตย่อยของด้านที่ต่อมีการต่อซ้อนอย่างเป็นรูปแบบแอนติปริซึมของรูปสามเหลี่ยมด้านเท่าอย่างไม่สิ้นสุดอย่าง่ แม้จะไม่เหมือนแอนติปริซึมซะทีเดียวก็ตาม มุมที่ถูกบิดไม่ได้จำกัดว่าจะต้องเป็นจำนวนเต็มหารของ 180° รูปหลายเหลี่ยมรูปนี้มีแกนเบ้ ลำดับอนุกรมของด้านของเกลียวของบอร์ดิจค์ค็อกซีเตอร์ สามารถแสดงเป็นรูปเหลี่ยมอนันต์เบ้ปกติได้
เรขาคณิตเชิงไฮเพอร์โบลา.
ตามเรขาคณิตเชิงไฮเพอร์โบลา "รูปเหลี่ยมอนันต์ "ไม่สามารถลดรูปได้และมีรูปร่างเป็นแผ่น เช่น {∞, 3} ที่มีจุดยอดตามวงล้อโฮโร
ดิ เอ็มดิสทริค

ดิ เอ็มดิสทริค  เป็นโครงการพัฒนาพื้นที่เชิงพาณิชยกรรมแบบผสมใจกลางกรุงเทพมหานคร บนพื้นที่ริมถนนสุขุมวิทตอนกลาง ระหว่างซอยสุขุมวิท 31 ถึงซอยสุขุมวิท 39 ในพื้นที่แขวงคลองตันเหนือ เขตวัฒนา และระหว่างซอยสุขุมวิท 22 ถึงซอยสุขุมวิท 26 ในพื้นที่แขวงคลองตัน เขตคลองเตย บริหารโครงการโดย บริษัท ซิตี้มอลล์ กรุ๊ป จำกัด ในกลุ่มเดอะมอลล์ โครงการประกอบด้วยศูนย์การค้าหลักจำนวน 3 โครงการ ได้แก่ เอ็มโพเรียม เอ็มควอเทียร์ และเอ็มสเฟียร์ โอบล้อมรอบอุทยานเบญจสิริ
องค์ประกอบ.
โครงการดิ เอ็มดิสทริค ประกอบด้วยศูนย์การค้า อาคารสำนักงาน ที่อยู่อาศัย และแหล่งท่องเที่ยว มีศูนย์การค้าหลักจำนวนสามโครงการ คือเอ็มโพเรียม เอ็มควอเทียร์ และเอ็มสเฟียร์ และยังมีพันธมิตรอสังหาริมทรัพย์ รวมถึงภาคเอกชนเข้าร่วมโครงการ กลุ่มเดอะมอลล์มุ่งหมายให้เอ็ม ดิสทริค เป็นศูนย์กลางทางการค้าที่สำคัญแห่งหนึ่งในกรุงเทพมหานคร อันมีร้านค้าแฟชั่น ลีลาชีวิตหรูหรา ศิลปะ และเทคโนโลยี จากยี่ห้อสินค้าที่มีชื่อเสียงกว่า 1,000 ยี่ห้อ อีกทั้งยังเป็นศูนย์รวมร้านอาหารและร้านเพื่อการสังสรรค์ที่มีขนาดใหญ่แห่งหนึ่งในกรุงเทพฯ โดยภายในโครงการประกอบด้วยสิ่งก่อสร้างต่าง ๆ ดังนี้ (ตัวหนา คือสมาชิกอย่างเป็นทางการ)
วัดหนองผักหนอก

วัดหนองผักหนอก เป็นวัดราษฎร์ ตั้งอยู่เลขที่ 234 บ้านหนองผักหนอก หมู่ที่ 7 ตำบลหนองย่างเสือ อำเภอมวกเหล็ก จังหวัดสระบุรี สังกัดคณะสงฆ์มหานิกาย
อาณาเขต.
ที่ดินที่ตั้งวัดมีเนื้อที่ 35 ไร่ เป็นที่ ส.ป.ก.
ประวัติ.
วัดหนองผักหนอก สร้างขึ้นเมื่อวันที่ 13 มีนาคม พ.ศ. 2528 โดยมี นายถนอม โตแป้น ได้บริจาคที่ดินจำนวน 30 ไร่ 85 ตารางวา ให้เป็นที่สร้างวัด และมี นายเล็ก เตียงทอง เป็นผู้ดำเนินการขออนุญาตสร้างวัดต่อทางราชการ และกระทรวงศึกษาธิการได้ประกาศอนุญาตให้ยกฐานะขึ้นเป็นวัดที่มีพระสงฆ์ถูกต้องตามกรมศาสนา เป็นประเภทวัดราษฎร์ สังกัดคณะสงฆ์ฝ่ายมหานิกาย เมื่อวันที่ 17 มกราคม พ.ศ. 2528 ยังไม่มีอุโบสถ.
เสนาสนะ.
นอกจากนี้ยังมี ฌาปนสถาน 1 หลัง หอระฆัง 1 หลัง โรงครัว 1 หลัง
จอร์จ สตีล

วิลเลียม เจมส์ "จิม" ไมเยอส์ (William James "Jim" Myers) (16 เมษายน ค.ศ. 1937 – 16 กุมภาพันธ์ ค.ศ. 2017), เป็นที่รู้จักในชื่อบนสังเวียน จอร์จ "ดิแอนิมัล" สตีล (George "The Animal" Steele), เป็นนักมวยปล้ำอาชีพ, ครูในโรงเรียน, ผู้เขียน และนักแสดงชาวอเมริกัน เขาเริ่มปล้ำมวยปล้ำตั้งแต่ 1967 ถึง 1988, แม้ว่าเขาจะปรากฏตัวปล้ำครั้งคราวในปี 1990 และยุค 2000
ประวัติ.
ถ้าพูดถึงหนึ่งในนักมวยปล้ำสายมอนสเตอร์ชื่อดังสักคนนั้น ชื่อของ George "The Animal" Steele ย่อมเป็นหนึ่งในนักมวยปล้ำที่แฟนๆ รุ่นเก่าจะต้องรู้จักด้วยบุคลิกที่ดูน่าขบขันแต่น่าสยดสยอง เพราะมีรูปร่างสูงใหญ่กว่า 6 ฟุต มีขนเต็มตัว แถมที่สำคัญฟันคมกริบที่กัดกันทั้งมุมเทิร์นบัคเคิลขาดเป็นชิ้นๆ จนเป็นเอกลักษณ์ทำให้เขาได้รับสมญานามว่า The Animal ทีเดียว
เขาเป็นนักมวยปล้ำของ WWE ที่ได้รับบทมอนสเตอร์ที่ขึ้นปล้ำหลายแมตช์ในช่วงปี 1980-1999 และผลงานเด่นของเขาคือการไปยืนอยู่ที่มุมของ Ricky Steamboat กับ Randy Savage ใน WrestleMania 3 ก่อนเจ้าตัวจะหันไปเข้าสู่วงการภาพยนตร์ ซึ่งคนจะจำเขาได้ในฐานะ Tim Burton ในหนังเรื่อง "Ed Wood ในเวลาต่อมา
ในปี 1995 เขาได้รับการเสนอชื่อเข้าสู่หอเกียรติยศ WWE Hall of Fame และเป็นหนึ่งในตำนานของสมาคมที่มีโอกาสมาสร้างสีสันให้แฟนๆ เสมอเมื่อมีโอกาส
วันที่ 16 กุมภาพันธ์ ค.ศ. 2017 เขาเสียชีวิตลงเนื่องจากไตล้มเหลวในวัย 79 ปี
*Other honoree (2004)
*GWA Heavyweight Championship (1 time)
*NWA World Tag Team Championship "(Detroit version)" (1 time) – with Frankie Laine
*NWF North American Heavyweight Championship (1 time)
*Class of 2005
*PWI ranked him # 267 of the 500 best singles wrestlers during the "PWI Years" in 2003.
*SoW Canadian Heavyweight Championship (1 time)
*WWF Hall of Fame (Class of 1995)
*Slammy Award (1 time)
**Best Performance by an Animal (1987)
*Most Embarrassing Wrestler (1987, 1988)
*Worst Feud of the Year (1987) 
*Worst Tag Team (1986)
พระพรหม (ศาสนาพุทธ)

ในศาสนาพุทธ พระพรหม เป็นชาวสวรรค์ชั้นสูงกว่าเทวดาในฉกามาพจร และยังเวียนว่ายตายเกิดด้วยอำนาจกิเลส (โลภะ โทสะ โมหะ แต่ในภพชาติก่อนจุติและปฏิสนธิเป็นพรหมมีกุศลมาก มีฌาณสมาบัติเป็นอารมณ์ เมื่อตายจึงไปเกิดที่สวรรค์ชั้นนี้) อยู่ในสวรรค์ที่เรียกว่าพรหมภูมิ (หรือพรหมโลก) 
พระพรหมแบ่งออกเป็น 2 ประเภท คือ พรหมที่มีรูป เรียกว่า "รูปพรหม" มีทั้งหมด 16 ชั้น และพรหมที่ไม่มีรูป เรียกว่า "อรูปพรหม" มีทั้งหมด 4 ชั้น โดยอรูปพรหมจะสูงกว่ารูปพรหม
ในคติเถรวาท.
ตามคติเถรวาท พระพรหมไม่มีเพศ ไม่ต้องกินไม่ต้องบริโภคอาหาร เหมือนสัตว์ในภูมิอื่น ด้วยว่าแช่มชื่นอิ่มเอิบโดยมีฌานสมาบัติเป็นอาหาร จึงไม่ต้องขับถ่ายคูตรมูถ สถิตย์เสวยสุขพรหมสมบัติอยู่ ณ พรหมภูมิที่ตนอุบัติตราบจน กว่าจะสิ้นอายุ ซึ่งเป็นเวลานานแสนนาน
ในคติมหายาน.
ในมหายาน นับถือพระพรหมในฐานะธรรมบาล ซึ่งปรากฏอยู่ในพระสูตรต่าง ๆ ที่สำคัญ และถือเป็นพระโพธิสัตว์องค์หนึ่ง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระเจ้าเซโจแห่งโครยอ

พระเจ้าเซโจแห่งโครยอ  มีพระนามเดิมว่า วังรยุง ประสูติที่เมือง แคซอง เมื่อใดไม่ปรากฎ เป็นพระบรมอรรคราชบรรพบุรุษของราชวงศ์โครยอ ด้วยทรงเป็นพระราชบิดาของ พระเจ้าแทโจ ปฐมกษัตริย์แห่ง ราชวงศ์โครยอ 
เมื่อ วังกอน ขึ้นสืบราชบัลลังก์เป็นพระเจ้าแทโจพระองค์ก็ได้สถาปนาพระราชบิดาคือวังรยุงซึ่งถึงแก่กรรมไปเมื่อเดือน พฤษภาคม ค.ศ. 897 ให้มีพระราชสถานะเทียบเท่าพระราชาพระนามว่า พระเจ้าเซโจ
พระเจ้าเซโจ (แก้ความกำกวม)

พระเจ้าเซโจ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วิษณุธรรโมตตรปุราณะ

คัมภีร์วิษณุธรรมโมตระปุราณะ  เป็นชื่อคัมภีร์ที่สำคัญประเภทหนึ่งในศาสนาฮินดู ซึ่งให้ความสำคัญและยกย่องพระวิษณุ และไวษณพนิกาย เป็นปุราณะ อยู่ในหมวดย่อยของอุปปุราณะเนื้อหาในปุราณะนี้จะเน้นถึงพระวิษณุโดยเฉพาะ
พลังงานในประเทศไทย

พลังงานในประเทศไทย กล่าวถึงการใช้พลังงาน และการผลิตไฟฟ้า การนำเข้าและส่งออกไฟฟ้าของประเทศไทย ในปี พ.ศ. 2556 กระทรวงพลังงานได้กล่าวว่าประเทศไทยมีการใช้พลังงาน 75.2 Mtoe และเพิ่มขึ้นจากปีก่อนหน้าร้อยละ 2.6 โดยทางบริษัทบริติชปิโตรเลียมได้ประมาณการใช้พลังงานของประเทศไทยที่ 115.6 Mtoe ในปีเดียวกัน ในขณะเดียวกันมีการประมาณการที่กล่าวถึงในเดอะเวิลด์แฟกต์บุ๊กว่าในปี พ.ศ. 2557 ประเทศไทยมีกำลังการผลิตไฟฟ้าที่ 164,000 กิโลวัตต์-ชั่วโมง โดยมีการนำเข้าไฟฟ้า 12,000 กิโลวัตต์-ชั่วโมง และส่งออกไฟฟ้า 1,600 กิโลวัตต์-ชั่วโมง
ประเทศไทยสามารถผลิตน้ำมันได้ประมาณหนึ่งในสามของน้ำมันที่มีการใช้ในประเทศและเป็นประเทศที่มีการนำเข้าน้ำมันเป็นอันดับสองของประเทศในเอเซียตะวันออกเฉียงใต้ ประเทศไทยยังเป็นผู้ผลิตแก๊สธรรมชาติเป็นจำนวนมาก และมีถ่านหินเป็นอันดับที่สองของเอเซียตะวันออกเฉียงใต้รองจากประเทศอินโดนีเซีย
ไฟฟ้า.
ร้อยละ 90 ของพลังงานที่ใช้ในเมืองไทยผลิตในรูปแบบดั้งเดิม จากรูปแบบของการใช้พลังงานเชื้อเพลิงเช่น น้ำมัน แก๊สธรรมชาติ และถ่านหิน โดยส่วนที่เหลือเป็นพลังงานจากพลังงานทางเลือก อาทิ มวลชีวภาพ แก๊สชีวภาพ พลังงานน้ำ พลังงานแสงอาทิตย์ พลังงานลม ฯลฯ
น้ำมัน.
ราคาน้ำมันไทยมีการกำหนดจากโครงสร้างราคาน้ำมันสำเร็จรูปไทย ซึ่งมีการเก็บภาษีและเงินเข้ากองทุนต่าง ๆ ถึง 35–60% ของราคาหน้าปัํม นอกจากนี้ยังมีปัจจัยจากการอุดหนุนเชื้อเพลิงชีวภาพที่แพงกว่าน้ำมันปกติ และค่ากลั่นน้ำมันที่เอกชนกำหนดเองได้
โปรเรสต์ลิงอิลลัสเตรเตด

โปรเรสต์ลิงอิลลัสเตรเตด  เป็นนิตยสารมวยปล้ำอาชีพ ที่ผลิตขายในอเมริกา และต่างประเทศ ซึ่งก่อตั้งในปี 1972 โดยสำนักงานใหญ่ตั้งอยู่ที่เมืองBlue Bell, Pennsylvania และตีพิมพ์โดย Kappa Publishing Group เป็นนิตยสารมวยปล้ำอาชีพภาษาอังกฤษที่มีอายุยาวนานที่สุดที่ยังมีอยู่ในปัจจุบัน PWI จะเผยแพร่ทุกเดือน และฉบับพิเศษประจำปีที่เรียกว่า "Almanac and Book of Facts"
ประวัติ.
"PWI 500".
PWI ได้จัดอันดับท็อป 500 ของนักมวยปล้ำอาชีพตั้งแต่ปี 1991 ในนิตยสารฉบับพิเศษประจำปีที่เรียกว่า PWI 500 โดย PWI เลือกอันดับของนักมวยปล้ำดังต่อไปนี้ระยะเวลาการประเมินที่กำหนด
เดอะเฟซเมนไทยแลนด์

เดอะเฟซเมนไทยแลนด์ หรือ เดอะเฟซเมน  เป็นรายการเรียลลิตีประกวดนายแบบและนักแสดงของประเทศไทย โดยมีโจทย์ความสามารถของวงการบันเทิง อาทิ การเดินแบบ ถ่ายแบบ การแสดง กำหนดให้ผู้เข้าแข่งขันเป็นผู้ชายที่อาศัยอยู่ในประเทศไทย และนายแบบต่างประเทศ จากทั่วโลก มีอายุตั้งแต่ 13-30 ปีบริบูรณ์ และมีส่วนสูง 175 เซนติเมตรขึ้นไป
จากการประสบความสำเร็จ และกระแสตอบรับที่ดีของรายการ เดอะเฟซไทยแลนด์ มาแล้ว 3 ซีซัน ในปี 2560 จึงมีการผลิตรายการเดอะเฟซสำหรับผู้เข้าแข่งขันผู้ชายขึ้นเป็นครั้งแรก โดยใช้ชื่อว่า The Face Men Thailand หรือ The Face Men ผลิตโดยกันตนา โดยปิยะรัฐ กัลย์จาฤก Executive Producer ของรายการ เดอะเฟซไทยแลนด์ ได้มีการแถลงข่าวความร่วมมือกับนิตยสารลอปติมั่ม ประเทศไทย (L'Optimum Thailand) เปิดตัว The Face Men เป็นครั้งแรกของประเทศไทย เมื่อวันที่ 16 กุมภาพันธ์ 2560 ในงาน Mass Group Reveal 2017 ซึ่งถือว่าประเทศไทยเป็นประเทศแรกที่ผลิตรายการเดอะเฟซ ในรูปแบบที่ผู้เข้าแข่งขันเป็นผู้ชาย โดยจะรับสมัครทั้งนายแบบไทยและนายแบบจากทุกประเทศ ในวันที่ 30 เมษายน 2560 ภายในงาน F.A.C.E Internaional Festival ณ MUANGTHAI GMM Live House at Central World
ในระหว่างการแข่งขันซีซัน 1 ผู้ที่เข้ารอบทั้งหมด จะต้องเข้าร่วมฝึกฝนภายในบ้านหลังเดียวกัน เรียกว่า อาร์ทีมิส อีลิท (Artemis Elite) เป็นรายการที่จะแยกออกมาออกอากาศในไลน์ทีวี โดยจะนำหนุ่มๆ ผู้เข้าประกวด The Face Men Thailand มารวมตัวกันเพื่อฝึกทักษะทางด้านต่างๆ ให้พร้อมก้าวเข้าสู่วงการบันเทิงไทยอย่างมีคุณภาพ ทั้งในด้านการแสดง การเป็นนายแบบ การเป็นศิลปิน โดยกูรูตัวจริงในวงการ
ในปี 2561 ได้มีการเปิดรับสมัครนายแบบในหลายประเทศ เพื่อมาเข้าร่วมการแข่งขันซีซัน 2 ในประเทศไทย โดยเริ่มเปิดรับสมัครที่เมืองย่างกุ้ง ประเทศพม่า เป็นที่แรก ในเดือนพฤษภาคม และรับสมัครในประเทศไทยวันที่ 11 สิงหาคม นอกจากนี้ ในซีซัน 2 ทางรายการได้มีการเพิ่มตำแหน่งเมนเทอร์พิเศษขึ้นมา คือ "มาสเตอร์ เมนเทอร์". และผู้เข้าแข่งขันที่ถูกคัดออกจากรายการจะได้กลับมาเรียนมาสเตอร์คลาสต่อไป โดยอยู่ในการดูแลของ "ทีมมาสเตอร์ เมนเทอร์" แต่จะไม่สามารถร่วมทำแคมเปญได้.
ในปี พ.ศ. 2562 มีการนำผู้เข้าแข่งขันในซีซันที่ผ่านมา คือผู้เข้าแข่งขันจาก "เดอะเฟซเมนไทยแลนด์ ซีซัน 2" และผู้เข้าแข่งขันชายจาก "เดอะเฟซไทยแลนด์ ซีซัน 5" กลับมาเข้าแข่งขันกับผู้เข้าแข่งขันใหม่อีกครั้ง รวมถึงได้มีการเพิ่มจำนวนเมนเทอร์ของซีซันนี้เป็น 4 คน
กติกา.
"ดูบทความหลักที่: เดอะเฟซไทยแลนด์"
ซีซัน.
สัญลักษณ์สี
#เปลี่ยนทาง ลูกทีมในทีมลูกเกด 
#เปลี่ยนทาง ลูกทีมในทีมหมู 
#เปลี่ยนทาง ลูกทีมในทีมพีช 
#เปลี่ยนทาง ลูกทีมในทีมซอนย่า 
#เปลี่ยนทาง ลูกทีมในทีมโทนี่ 
#เปลี่ยนทาง ลูกทีมในทีมเก้า 
#เปลี่ยนทาง ลูกทีมในทีมจั๊กจั่น 
#เปลี่ยนทาง ลูกทีมในทีมอาร์ตและซาบีน่า 
ผลงานการประกวดระดับนานาชาติ.
Face of Asia.
ผู้เข้าแข่งขันที่ได้รับเลือกให้เป็น "Face of Thailand" และ "The Face Men Thailand" เพื่อเป็นตัวแทนประเทศไทยเข้าร่วมประกวด Face of Asia ในงาน Asia Model Festival
เอ็นดับเบิลยูเอ ไมด์-แอตแลนติก เวิลด์เฮฟวี่เวท แชมเปียนชิป

เอ็นดับเบิลยูเอ ไมด์-แอตแลนติก เวิลด์เฮฟวี่เวท แชมเปียนชิป  เป็นตำแหน่งแชมป์ของ จิมคร็อกเก็ตโปรโมชันส์ (JCP) ซึ่งเป็นสมาคมที่อยู่ภายใต้การดูแลของเนชันนัลเรสต์ลิงอัลไลแอนซ์ (NWA) เข็มขัดแชมป์เส้นนี้ถูกโต้แย้งโดยเฉพาะบุคคลนักมวยปล้ำชาย นับตั้งแต่ปี 1974 JCP ยังเป็นที่รู้จักในนามของ ไมด์-แอตแลนติก แชมเปียนชิป เรสต์ลิง (MACW)
เชิงอรรถรถ.
<templatestyles src="Reflist/styles.css" />
คาร์สัน แมคคัลเลอส์

คาร์สัน แมคคัลเลอส์ (19 กุมภาพันธ์ ค.ศ. 1917 – 29 กันยายน ค.ศ. 1967) เป็นนักเขียนชาวอเมริกัน ผลงานส่วนใหญ่ของเธอเป็นแนวเซาเทิร์นกอทิก เป็นเรื่องราวเกี่ยวกับบุคคลที่แปลกแยก โดดเดี่ยวและถูกทอดทิ้ง มักมีฉากอยู่ทางตอนใต้ของสหรัฐอเมริกา
ประวัติ.
คาร์สัน แมคคัลเลอส์เกิดเมื่อปี ค.ศ. 1917 ที่เมืองโคลัมบัส รัฐจอร์เจีย มีชื่อเกิดว่า ลูลา คาร์สัน สมิธ (Lula Carson Smith) เป็นบุตรของเวรา มาร์เกอริต วอเทอส์และลามาร์ สมิธ ช่างทำนาฬิกาและอัญมณี เมื่ออายุได้ 10 ปี แมคคัลเลอส์เรียนเปียโน ต่อมาเมื่ออายุได้ 15 ปี เธอได้รับเครื่องพิมพ์ดีดจากบิดาที่สนับสนุนให้เธอเขียนเรื่องราวต่าง ๆ หลังเรียนจบจากโรงเรียนมัธยมโคลัมบัส แมคคัลเลอส์มีแผนจะเรียนต่อด้านดนตรีที่โรงเรียนจูเลียร์ดที่นครนิวยอร์ก แต่เนื่องจากป่วยเป็นไข้รูมาติกจึงต้องพักรักษาตัว หลังหายป่วยเธอเริ่มสนใจจะเป็นนักเขียนและเข้าเรียนที่มหาวิทยาลัยโคลัมเบียและมหาวิทยาลัยนิวยอร์ก ในปี ค.ศ. 1936 แมคคัลเลอส์ตีพิมพ์เรื่องสั้นแรก "Wunderkind" ที่ต่อมารวมอยู่ในรวมเรื่องสั้นชื่อ "บทเพลงคาเฟ่อันแสนเศร้า" ("The Ballad of the Sad Café")
ในปี ค.ศ. 1940 แมคคัลเลอส์ในวัย 23 ปี ตีพิมพ์นวนิยายเล่มแรก "หัวใจคือนักล่าผู้ว้าเหว่" ("The Heart Is a Lonely Hunter") ซึ่งมีฉากในรัฐจอร์เจียช่วงทศวรรษ 1930 นวนิยายเล่มนี้ได้รับการตอบรับที่ดีจนถูกนำไปสร้างเป็นภาพยนตร์ในปี ค.ศ. 1968 นำแสดงโดยอลัน อาร์คิน ปีต่อมาเธอตีพิมพ์นวนิยายเล่มที่สอง "Reflections in a Golden Eye" ซึ่งได้รับการนำไปสร้างเป็นภาพยนตร์เช่นกันในปี ค.ศ. 1967 นำแสดงโดยมาร์ลอน แบรนโดและเอลิซาเบธ เทย์เลอร์
ด้านชีวิตส่วนตัว แมคคัลเลอส์แต่งงานกับรีฟส์ แมคคัลเลอส์ นักเขียนและอดีตทหารในปี ค.ศ. 1937 และใช้ชีวิตร่วมกันที่เมืองชาร์ลอตต์ รัฐนอร์ทแคโรไลนา ทั้งสองหย่าร้างกันในปี ค.ศ. 1941 แมคคัลเลอส์ย้ายไปอยู่ที่นครนิวยอร์ก หลังจากสงครามโลกครั้งที่สองสิ้นสุด เธอใช้เวลาส่วนใหญ่พำนักอยู่ที่กรุงปารีสและมีเพื่อนสนิทคือทรูแมน คาโพตีและเทนเนสซี วิลเลียมส์ แมคคัลเลอส์เคยมีความสัมพันธ์กับผู้หญิงหลายคน ในปี ค.ศ. 1945 เธอกลับมาแต่งงานกับรีฟส์อีกครั้ง แต่สามปีต่อมา เธอพยายามฆ่าตัวตายเพราะความเครียดอย่างหนัก ในปี ค.ศ. 1953 รีฟส์ฆ่าตัวตายหลังขอให้แมคคัลเลอส์ฆ่าตัวตายกับเขาไม่สำเร็จ
แมคคัลเลอส์เสียชีวิตด้วยภาวะเลือดออกในสมองในปี ค.ศ. 1967 ที่เมืองไนแอก รัฐนิวยอร์ก
โซยุซมุลต์ฟิล์ม

โซยุซมุลต์ฟิล์ม (#เปลี่ยนทาง , , "Union Cartoon") เป็นสตูดิโอผลิตแอนิเมชันของรัสเซียมีสตูดิโอหลักที่กรุงมอสโก โดยในยุคอดีตสหภาพโซเวียต สตูดิโอได้ผลิตแอนิเมชันถึง 1530 เรื่อง ตลอดสมัยสหภาพโซเวียต
เจ้าหญิงนักรัง

องค์หญิงนักรัง  พระราชธิดาพระองค์ใหญ่ใน พระเจ้าแทโจ ที่ประสูติแต่ พระราชินีชินมยองซุนซอง และเป็นหนึ่งในพระมเหสีของ พระเจ้าคยองซุน พระราชาองค์สุดท้ายแห่ง อาณาจักรรวมชิลลา 
เมื่อพระเจ้าคยองซุนได้นำผู้คนมายอมจำนนต่อพระเจ้าแทโจใน ค.ศ. 935 พระเจ้าแทโจได้ยกพระราชธิดาพระองค์ใหญ่คือ องค์หญิงนักรัง ให้มาอภิเษกด้วยเพื่อเป็นการรวม 2 อาณาจักรให้เป็นหนึ่งเดียวซึ่งองค์หญิงนักรังมีพระโอรสถึง 5 พระองค์และพระธิดาอีก 2 พระองค์ให้กับพระเจ้าคยองซุน
พระนางชินมย็องซุนซ็อง

สมเด็จพระราชินีชินมย็องซุนซ็อง ตระกูลยู แห่งชุงจู  พระมเหสีองค์ที่ 3 ใน พระเจ้าแทโจ ปฐมกษัตริย์แห่งราชวงศ์โครยอ พระราชมารดาของพระราชาแห่งโครยอถึง 2 พระองค์คือ พระเจ้าจองจงที่ 1 พระราชาลำดับที่ 3 และ พระเจ้าควางจง พระราชาลำดับที่ 4 เป็นพระอัยยิกาในพระเจ้าคย็องจง พระราชาลำดับที่ 5 และเป็นพระปัยยิกาในพระเจ้ามกจง พระราชาลำดับที่ 7 
พระราชินีชินมย็องซุนซ็องเสด็จพระราชสมภพในตระกูลยู แห่งชุงจูเมื่อ ค.ศ. 900 ได้รับการสถาปนาเป็นพระมเหสีเมื่อ ค.ศ. 918 เป็นปีเดียวกับที่พระสวามีได้ขึ้นครองราชบัลลังก์เป็นปฐมกษัตริย์แห่งโครยอเมื่อองค์ชายวังโยพระโอรสพระองค์ใหญ่ของพระองค์ได้ขึ้นสืบราชบัลลังก์เป็นพระเจ้าจองจงที่ 1 ใน ค.ศ. 945 ก็ได้สถาปนาเป็นพระพันปีหลวง
กระทั่งพระนางได้เสด็จสวรรคตลงเมื่อ ค.ศ. 951 ตรงกับปีที่ 2 ในรัชสมัยพระเจ้าควางจงผู้เป็นพระโอรสองค์รองขณะมีพระชนมายุเพียง 50—51 พรรษา
เครื่องเล่นซีดีพกพา

เครื่องเล่นซีดีพกพา  เป็นเครื่องเล่นเสียงพกพาที่ใช้ในการเล่นแผ่นซีดี เครื่องเล่นเสียงออกวางจำหน่ายครั้งแรกในรุ่น D-50 โดยโซนี่
คุณสมบัติ.
คุณสมบัติพื้นฐานของเครื่องเล่นซีดีพกพา
อนาคต.
เครื่องเล่นซีดีพกพาได้รับความนิยมลดลง เนื่องจากการความนิยมที่เพิ่มขึ้นของเครื่องเล่นสื่อพกพาที่สามารถเล่นเสียงดิจิทัล รวมถึงไอพอดและสมาร์ตโฟนได้ ก่อนที่เครื่องเล่นเสียงดิจิทัลได้รับความนิยม มินิดิสก์ก็เป็นอีกทางเลือกหนึ่งของแผ่นซีดี เนื่องจากมินิดิสก์มีรูปแบบขนาดที่กะทัดรัด
นิสิตใหม่

นิสิตใหม่ ภาพยนตร์ไทยแนวโรแมนติก ดราม่า จาก ไฟว์สตาร์ โปรดักชั่น โดยฝีมือการกำกับของ ไพโรจน์ สังวริบุตร ซึ่งรับบทเป็นพระเอกอีกด้วยออกฉายครั้งแรกเมื่อวันที่ 11 มิถุนายน พ.ศ. 2526 นอกจากนี้ยังมี มนฤดี ยมาภัย และ เอกลักษณ์ ยลระบิล ร่วมแสดง รวมถึงได้นิสิตมหาวิทยาลัยศิลปากร (วิทยาเขตทับแก้ว) มาร่วมแสดง
วิกิรักโลก

วิกิรักโลก (อักษรย่อ: WLE) เป็นการแข่งขันการถ่ายภาพระดับนานาชาติประจำปีที่จัดขึ้นในช่วงเดือนพฤษภาคม ที่ได้รับการจัดทั่วโลกโดยสมาชิกในชุมชนวิกิพีเดียด้วยความช่วยเหลือจากเครือวิกิมีเดียท้องถิ่นทั่วโลก โดยมีผู้เข้าร่วมกิจกรรมถ่ายภาพของมรดกทางธรรมชาติในท้องถิ่นและภูมิทัศน์ที่สวยงามในประเทศของตน แล้วอัปโหลดไปยังวิกิมีเดียคอมมอนส์ จุดมุ่งหมายของการจัดงานคือการเน้นพื้นที่อนุรักษ์ของประเทศที่เข้าร่วม โดยมีเป้าหมายที่จะส่งเสริมให้ผู้คนได้ภาพของสถานที่ท่องเที่ยวเหล่านี้ และสามารถนำภาพเหล่านั้นมาใช้ใหม่ภายใต้สัญญาอนุญาตเสรีไม่แต่เพียงวิกิพีเดีย หากแต่ใช้ได้สำหรับทุกที่และทุกคน
รายการวิกิรักโลกจัดขึ้นครั้งแรกในปี ค.ศ. 2013 ในประเทศยูเครนในฐานะประเทศนำร่อง โดยมีหัวหน้าเป็นนักชาติพันธุ์วิทยาชื่อเยฟเฮน บูเกต ในปีต่อมาการแข่งขันได้ก้าวสู่ระดับสากลและแพร่กระจายไปยังประเทศอื่น ๆ ซึ่งในปี ค.ศ. 2014 การแข่งขันได้รับการขยายออกไปจากทวีปยุโรป โดยมีทั้งหมด 16 ประเทศที่เข้าร่วม ส่วนในกิจกรรมวิกิพีเดียรักโลก ค.ศ. 2015 ได้มีผู้เข้าแข่งขันกว่า 8,500 รายจาก 26 ประเทศ ที่มีการส่งภาพถ่ายกว่า 100,000 ภาพ ประเทศปากีสถานชนะรางวัลยอดเยี่ยมในการประกวดวิกิรักโลก ค.ศ. 2015 กับภาพถ่ายของแชงกรีลารีสอร์ท ที่ตั้งอยู่ในสการ์ดู กิลกิต-บัลติสถาน ประเทศปากีสถาน
กิจกรรมวิกิรักโลกเป็นการแข่งขันพี่น้องกับรายการ Wiki Loves Monuments ซึ่งเป็นการแข่งขันถ่ายภาพระดับนานาชาติประจำปีที่จัดขึ้นในช่วงเดือนกันยายน ที่ซึ่งได้รับการจัดโดยสมาชิกในชุมชนวิกิพีเดียทั่วโลก และมุ่งเน้นไปที่อนุสรณ์สถานทางประวัติศาสตร์รวมถึงแหล่งมรดกในประเทศ ทั้งนี้ Wiki Loves Monuments ได้รับการบันทึกสถิติโลกกินเนสส์ ว่าเป็นการแข่งขันถ่ายภาพที่ใหญ่ที่สุดของโลก
การกลายเป็นกรดของมหาสมุทร

การกลายเป็นกรดของมหาสมุทร  เป็นการลดลงของ pH ของมหาสมุทรโลกอย่างต่อเนื่อง เกิดจากการดูดซับคาร์บอนไดออกไซด์จากบรรยากาศ น้ำทะเลเป็นเบสเล็กน้อย (หมายความว่า pH > 7) และกระบวนการดังกล่าวหมายถึงการเลื่อนสู่ภาวะ pH เป็นกลางมากกว่าการเปลี่ยนไปสู่สภาวะกรด (pH < 7) โดยสิ้นเชิง กระบวนการนี้ไม่ได้เปลี่ยนสภาพด่างของมหาสุมทร หรือสภาพด่างอาจเพิ่มขึ้นตามเวลาเนื่องจากการแตกตัวคาร์บอเนต ประมาณว่าคาร์บอนไดออกไซด์ 30–40% จากกิจกรรมของมนุษย์ที่ปล่อยสู่บรรยากาศละลายในมหาสมุทร แม้น้ำและทะเลสาบ เพื่อให้ถึงสมดุลเคมี ก๊าซบางส่วนจะทำปฏิกิริยากับน้ำเพื่อเกิดเป็นกรดคาร์บอนิก โมเลกุลกรดคาร์บอนิกที่เกิดขึ้นนี้บางส่วนทำปฏิกิริยากับโมเลกุลน้ำให้เป็นไอออนไบคาร์บอเนตและไอออนไฮโดรเนียม จึงเพิ่มสภาพกรดของมหาสมุทร (คือ ความเข้มข้นของไอออน H+) ระหว่างปี 1751 ถึง 1996 pH ผิวมหาสมุทรประมาณว่าลดลงจากประมาณ 8.25 เหลือ 8.14 หมายความว่า มีความเข้มข้นของ H+ ในมหาสมุทรโลกเพิ่มขึ้นเกือบ 35% แบบจำลองระบบโลกทำนายว่าภายในทศวรรษหลังสุดสภาพกรดของมหาสมุทรเพิ่มขึ้นเกินสภาพกรดในอดีต และเมื่อร่วมกับการเปลี่ยนแปลงชีวธรณีเคมีอื่นสามารถบั่นทอนการทำหน้าที่ของระบบนิเวศทางทะเลและรบกวนการจัดหาสินค้าและบริการจำนวนมากที่สัมพันธ์กับมหาสมุทร
ผลเฉลยของสมการชเรอดิงเงอร์สำหรับศักยะขั้นบันได

ในกลศาสตร์ควอนตัมและทฤษฎีการกระเจิง ศักย์แบบขั้นบันได  แบบ 1 มิติ เป็นระบบในอุดมคติที่ใช้ในการอธิบายคลื่นอนุภาคที่มีการตกกระทบ การสะท้อน และการทะลุผ่าน ในหัวข้อนี้ จะใช้สมการชเรอดิงเงอร์ที่ไม่ขึ้นกับเวลาแก้ปัญหาการเคลื่อนที่ของอนุภาคในศักย์ แบบ 1 มิติ
การคำนวณ.
สมการชเรอดิงเงอร์และฟังก์ชันของศักย์.
สมการชเรอดิงเงอร์ที่ไม่ขึ้นกับเวลาสำหรับฟังก์ชันคลื่น  คือ
 <math>H\psi(x)=\left[-\frac{\hbar^2}{2m}\frac{d^2}{dx^2}+V(x)\right]\psi(x)=E\psi(x),</math>
โดยที่ 
"H" คือ ฮามิลโทเนียน
"ħ" คือ ค่าคงตัวของพลังค์แบบลดค่า
"m" คือ มวล 
"E" คือ พลังงานของอนุภาค
ศักย์แบบขั้นบันได มีสมการเป็น
 <math>V(x) = \begin{cases} 0, & x < 0 \\ V_0, & x \ge 0 \end{cases}</math>
โดยสิ่งกีดขวางจะอยู่ที่ตำแหน่ง "x" = 0 ศักย์แบบขั้นบันได จะแบ่งพื้นที่เป็น 2 ส่วน คือ "x" < 0 และ "x" > 0 ซึ่งทั้ง 2 ส่วนนี้จะมีศักย์เป็นค่าคงที่
การแก้ปัญหาสมการชเรอดิงเงอร์สามารถเขียนเป็นการซ้อนทับ (Superposition) ของคลื่นที่เคลื่อนที่ไปทางซ้ายและทางขวา โดยที่
 <math>k_1=\sqrt{2m E/\hbar^2}</math>,
 <math>k_2=\sqrt{2m (E-V_0)/\hbar^2}</math>
ซึ่งทั้ง 2 สมการมีรูปแบบเดียวกับความสัมพันธ์ของเดอบรอย์
 <math>p=\hbar k</math>
เงื่อนไขขอบเขต.
ฟังก์ชันคลื่นในทั้งสองบริเวณจะต้องมีความต่อเนื่องของฟังก์ชันคลื่นและอนุพันธ์ที่บริเวณรอยต่อ "x" = 0 ดังสมการ 
 <math>\psi_1(0)=\psi_2(0)</math>,
 <math>\frac{d}{dx}\psi_1(0) = \frac{d}{dx}\psi_2(0)</math>
วิเคราะห์ผลการคำนวณ.
ให้อนุภาคแต่ละตัวมีพลังงาน  ตกลงบนศักย์จากด้านซ้านมือของศักย์แบบขั้น โดยแบ่งพิจารณาเป็น 2 กรณี ดังนี้
เมื่อ "E" < "V"0.
ในกรณีนี้ตามกลศาสตร์ดั้งเดิม อนุภาคจะผ่านศักย์แบบขั้นไปได้เสมอ แต่สำหรับกลศาสตร์ควอนตัมจะมีโอกาสข้ามศักย์แบบขั้นได้จำกัด บางครั้งอนุภาคจะสะท้อนกลับ จะพบว่าในบริเวณ "x" < 0 จะมีทั้งคลื่นที่ตกกระทบและคลื่นสะท้อน ส่วนในบริเวณ "x" > 0 จะมีแต่คลื่นที่ทะลุผ่านอย่างเดียว โดยมีสัมประสิทธิ์การทะลุผ่านและการสะท้อน ดังนี้
 <math>T=|T'|=\frac{4k_1*k_2}{(k_1+k_2)^2}</math>
 <math>R=|R'|=1-T=\frac{(k_1-k_2)^2}{(k_1+k_2)^2}</math>
เมื่อ "E" > "V"0.
ฟังก์ชันคลื่นในบริเวณ "x" < 0 ยังมีลักษณะเหมือนเดิม ส่วนบริเวณ "x" > 0 มีความน่าจะเป็นของการพบอนุภาคอยู่บ้าง ซึ่งตามกลศาสตร์ดั้งเดิมไม่มีโอกาสพบอนุภาคเลย
โรคหนังแข็ง

โรคหนังแข็งเป็นโรคภูมิต้านตนเองเรื้อรังซึ่งเกิดจากการแข็งของผิวหนัง หากเป็นรุนแรงอาจมีผลต่ออวัยวะภายในด้วย ยังไม่ทราบสาเหตุของโรคนี้ กลไกพื้นเดิมเกี่ยวข้องกับระบบภูมิคุ้มกันของร่างกายโจมตีเนื้อเยื่อสุขภาพดี มีความสัมพันธ์อย่างเข้มกับการกลายบางจุดในยีน HLA มีปัจจัยสิ่งแวดล้อมมาเกี่ยวข้องด้วย
โรคนี้มีสองประเภทหลัก คือ รูปเฉพาะที่ (เรียก โรคหนังแข็งเฉพาะที่ โรคหนังแข็งจำกัด หรือมอร์เฟีย) กับรูปทั่วกาย (เรียก โรคหนังแข็งทั่วกาย โรคหนังแข็งกระจายหรือโรคหนังแข็งทั่วไป) โรคหนังแข็งจำกัดเกี่ยวข้องกับผิวหนังของมือ แขนและหน้าเป็นหลัก โรคหนังแข็งกระจายมีการลามอย่างรวดเร็วและเกิดในผิวหนังบริเวณกว้างและอวัยวะภายในตั้งแต่หนึ่งอวัยวะขึ้นไป มักเป็นไต หลอดอาหาร หัวใจและปอด โรคหนังแข็งรูปนี้ทำให้เกิดทุพพลภาพมาก ชนิดย่อยผิวหนังจำกัดเรียก กลุ่มอาการเครสต์ (CREST syndrome)
ปริโมและเอปิโก

ปริโมและเอปิโก (Primo and Epico) เป็นทีมนักมวยปล้ำชาวปวยร์โตรีโกสังกัดWWE ทั้งคู่ยังเป็นญาติพี่น้องกับการ์ลิโต และเป็นลูกหลานของตำนานการ์โลส โกลอน พวกเขาเปิดตัวในสแม็กดาวน์ปลายปี 2011 ใน ได้ชิงแชมป์แท็กทีม WWEกับอีแวน บอร์นและโคฟี คิงส์ตันแต่ก็ไม่ได้แชมป์ ในเฮาส์โชว์ปี 2012 สามารถคว้าแชมป์แท็กทีมได้ ก่อนเสียให้โคฟี คิงส์ตันและอาร์-ทรูธ ในโนเวย์เอาท์ (2012)ได้ปล้ำแท็กทีม 4 เส้าหาทีมไปชิงแชมป์กับโคฟีและทรูธโดยไพรม์ไทม์เพลเยอส์เป็นฝ่ายชนะ ปี 2013 ได้มาบทใหม่เปิดตัวในนามโลสมาตาโดเรสโดยมีเอลโตริโตเป็นผู้จัดการส่วนตัว ปี 2016 ได้เปิดตัวในกิมมิกใหม่ในนามเดอะไชนิงสตาส์ ปี 2017 ได้ใช้นามเดอะโคโลนส์ ออกในปี 2020
พระนางแทมก

สมเด็จพระจักรพรรดินีแทมก (? — ?) พระมเหสีใน พระเจ้าควางจง พระราชาลำดับที่ 4 แห่ง ราชวงศ์โครยอ เป็นพระราชมารดาของ พระเจ้าคย็องจง พระราชาลำดับที่ 5 และเป็นพระอัยยิกา (ย่า) ของ พระเจ้ามกจง พระราชาลำดับที่ 7 
พระราชินีแทมกเป็นพระราชธิดาองค์เดียวของ พระเจ้าแทโจ ปฐมกษัตริย์แห่งโครยอที่ประสูติแต่ พระราชินีซินจอง พระมเหสีองค์ที่ 4 โดยพระองค์มีพระเชษฐาร่วมพระมารดาพระองค์เดียวคือ องค์ชายวังอุก ซึ่งต่อมาในรัชสมัย พระเจ้าซองจง ผู้เป็นพระโอรสและเป็นพระนัดดาของพระนางได้รับการสถาปนาพระอิสริยยศภายหลังจากสิ้นพระชนม์เป็น พระเจ้าแทจง 
ต่อมาพระนางได้เข้าพิธีอภิเษกกับ พระเจ้าควางจง ผู้เป็นพระเชษฐาต่างพระมารดาและมีพระราชโอรสและพระราชธิดาให้กับพระเจ้าควางจงทั้งสิ้น 5 พระองค์
ปริตา ไชยรักษ์

ปริตา ไชยรักษ์ ชื่อเล่น น้ำฝน (เกิด 4 มกราคม พ.ศ. 2539) เป็นนักแสดงชาวไทย ปัจจุบันเป็นนักแสดงในสังกัดช่อง 7 HD
ประวัติ.
ปริตา ไชยรักษ์ เป็นชาวจังหวัดนครปฐม เกิดเมื่อวันที่ 4 มกราคม พ.ศ. 2539 เริ่มเข้าสู่วงการบันเทิงจากการประกวดมิสทีนไทยแลนด์ในปี 2011 และเข้ารอบ 15 คนสุดท้าย พ่วงด้วยตำแหน่ง สาวผิวสวยไร้รอยสิว ปริตา สำเร็จการศึกษาระดับมัธยมศึกษาตอนปลาย สาย ศิลป์ - คำนวณ ที่โรงเรียนนักบุญเปโตร อำเภอสามพราน จังหวัดนครปฐม ปัจจุบันจบการศึกษา ที่ วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวีดีทัศน์
วันมอร์ไลต์

วันมอร์ไลต์  เป็นสตูดิโออัลบั้มชุดที่ 7 ของวงดนตรีร็อกชาวอเมริกัน ลิงคินพาร์ก ซึ่งกำหนดวันออกจำหน่ายไว้เมื่อวันที่ 19 พฤษภาคม พ.ศ. 2560 ผ่านทางค่ายเพลงวอร์เนอร์บราเธอร์สเรเคิดส์ หลังจากอัลบั้ม"เดอะฮันติงปาร์ตี" ที่ออกจำหน่ายเมื่อปี พ.ศ. 2557 และเป็นอัลบั้มสุดท้ายของเชสเตอร์ เบนนิงตัน ก่อนที่เขาจะเสียชีวิตในเดือนกรกฎาคม พ.ศ. 2560